OpenLLM-France/wikimedia huggingface dataset:
# North Little Rock

North Little Rock és una població dels Estats Units a l'estat d'Arkansas. Segons el cens del 2000 tenia 60.433 habitants.

## Demografia

Segons el cens del 2000, North Little Rock tenia 60.433 habitants, 25.542 habitatges, i 16.117 famílies. La densitat de població era de 520,7 habitants/km².
Dels 25.542 habitatges en un 28,9% hi vivien nens de menys de 18 anys, en un 41,9% hi vivien parelles casades, en un 17,6% dones solteres, i en un 36,9% no eren unitats familiars. En el 32% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,5% tenia menys de 18 anys, un 9% entre 18 i 24, un 28,4% entre 25 i 44, un 22,5% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 82,9 homes.
La renda mediana per habitatge era de 35.578 $ i la renda mediana per família de 43.595 $. Els homes tenien una renda mediana de 31.420 $ mentre que les dones 24.987 $. La renda per capita de la població era de 19.662 $. Entorn del 12,4% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Little Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- North Little Rock». American Fact Finder. Oficina del Cens dels Estats Units, 12-01-2010.
# Universe (cançó de Savage Garden)

"Universe" és el cinquè senzill de l'àlbum de debut i epònim de Savage Garden.
El senzill es va llançar el 20 d'octubre de 1997 exclusivament a Austràlia i Nova Zelanda, i fou l'últim extret del disc Savage Garden que es va publicar en ambdós països. Fou emesa en moltes ocasions en emissores de ràdio d'aquesta països i aparegueren en les respectives llistes de senzills, 25 a Nova Zelanda i 26 a Austràlia. També van enregistrar un videoclip de la cançó.
La cara-B "This Side of Me" que apareix en el senzill és aproximadament 20 segons més curta que la que apareix en altres publicacions, però de fet és la versió original de la cançó.

## Llista de cançons

* "Universe" – 4:21
* "Love Can Move You" – 4:47
* "This Side of Me" (versió curta) – 3:51
* "Universe" (Future of Earthly Delites Mix) – 4:38

## Referències

* ↑ «Savage Garden - Universe» (en anglès). charts.org.nz. Arxivat de l'original el 2017-07-09. [Consulta: 9 gener 2013].
Viccionari
# Plectrohyla calthula

Plectrohyla calthula és una espècie de granota endèmica de Mèxic.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla calthula. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)
# Síndrome miccional

La síndrome miccional és un conjunt de símptomes relacionats amb l'aparell urinari, que passa de forma freqüent, sobretot en dones, no sol ser greu però és molt molest. Està caracteritzat per més d'un dels següents símptomes:
* Pol·laciúria: És l'augment de la freqüència de les miccions d'escassa quantitat.
* Disúria: És la coïssor o dolor en orinar.
* Tenesme vesical: És la sensació de no haver orinat totalment, amb persistència dels símptomes anteriors.
* Urgència miccional: És la sensació de no poder aguantar l'orina i tenir la necessitat d'orinar al més ràpidament possible per córrer el risc d'incontinència urinària.
* Molèsties hipogàstriques: És un dolor localitzat en l'hipogastri o en el baix ventre.
La síndrome miccional pot estar acompanyada d'altres símptomes com febre, dolor en fosses renals, dolors osteomusculars, artràlgies, cefalea.

## Etiologia

Les causes més freqüents de la síndrome miccional solen ser les infeccions urinàries, principalment la cistitis, encara que també pot ser degut a litiasi urinària, càncer de pròstata, hipertròfia benigna de pròstata, malalties de transmissió sexual o trastorns psicològics.

## Diagnòstic

Per saber la causa o la malaltia que provoca una síndrome miccional, la primera prova que se sol demanar és una anàlisi d'orina, que podrà objectivar la presència d'una infecció o altres alteracions.

## Vegeu també

* Síndrome prostàtica.
# Aldeacipreste

Aldeacipreste és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 337 | 276 | 173 | 192 |

## Enllaços externs

* Enllaç a Wikisalamanca Arxivat 2008-12-02 a Wayback Machine.
# Neoperla malleus

Neoperla malleus és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malàisia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1988. Entomol. Scand. 18(4):401.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* BioLib (anglès)
# Bob Klose

Bob Klose (nascut Rado Robert Garcia Klose, i també conegut com a Bob Close o Brian Close en diverses publicacions) és un músic anglès nascut el 1945.
Va estudiar arquitectura a la Regent Street Polytechnic de Londres i va ser guitarrista de The Abdabs, un grup de música de Rhythm & Blues iniciat per Roger Waters.
Juntament amb Waters, Barrett, Mason i Wright, van ser els fundadors de The Pink Floyd Sound, on també tocava la guitarra. Però Klose estava interessat en el jazz i el blues més que no pas en el rock psicodèlic influent de Roger Waters i Syd Barrett, qui liderava la banda, fet que el va portar a deixar el grup l'estiu 1965, possiblement deixant algunes gravacions ("Lucy Leave", "I'm a King Bee" entre altres).
Posteriorment, Bob Klose va abandonar la carrera de guitarrista, seguint amb la professió de fotògraf, però després de molts anys, Bob va ser contactat per David Gilmour, i en l'últim disc de Gilmour com a solista, anomenat On an Island (2006), Klose va ser reclutat com a músic col·laborador amb la guitarra.

## Discografia
### Amb Pink Floyd

Cançons no editades:
* I'm a King Bee (1965)
* Lucy Leave (1965)

### Amb David Gilmour

* On an Island (2006)

### Amb Smith & Mudd

* Blue River (2007)

## Referències

* 1 2 3 «Bob Klose». Allmusic.
# Mór Than

Mór Than va ser un pintor hongarès (1828 Óbecse/Bečej - 1899). Va educar-se a Itàlia i Viena i va cooperar amb altres pintors destacats del seu país. El seu estil és realista preimpressionista. Els temes que tractava eren principalment esdeveniments històrics i representacions mitològiques o fantàstiques. Va pintar frescos que decoren diversos edificis prominents de Budapest.
# Oak Park

«Oak Park» té aquests significats:
# Cosmètics per a la cara

Cosmètics per a la cara (en llatí: De medicamine faciei femineae) és un poema didàctic d'Ovidi sobre la cosmètica i la manera en què la dona s'ha de cuidar la cara. Se suposa que es va escriure abans de l'Art amatòria, i de Remeis a l'amor. També parla sobre les cures de la bellesa i dels recursos utilitzats per les dones. Forma part del conjunt de poemes didàctics eròtics, dels que Ovidi en va escriure cinc llibres. A més dels citats hi hauria els Amores i les Heroides.

## Referències

* ↑ Bickel, Ernst. Historia de la literatura romana. Madrid: Gredos, 1987, p. 596-597. ISBN 8424908538.
# Plectrohyla cyanomma

Plectrohyla cyanomma és una espècie de granota endèmica de Mèxic.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla cyanomma. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)
# Supercopa suïssa de futbol

La supercopa suïssa de futbol va ser una competició futbolística suïssa que enfrontava els campions de la lliga i la copa del país. Es disputà entre els anys 1986 i 1990. Aquest darrer any, el Neuchâtel entrà com a subcampió de la copa, ja que el Grasshopper havia guanyat el doblet.

## Historial

| Data | Vencedor | Finalista | Resultat | Seu |
| 3 d'agost de 1986 | BSC Young Boys | FC Sion | 3-1 | Wankdorfstadion, Berna |
| 4 d'agost de 1987 | Neuchâtel Xamax FC | BSC Young Boys | 3-0 | Estadi de la Maladière, Neuchâtel |
| 19 de juliol de 1988 | Neuchâtel Xamax FC | Grasshopper-Club Zürich | 2-2 pr / 5-2 pen | Estadi Brügglifeld, Aarau |
| 17 de juny de 1989 | Grasshopper-Club Zürich | FC Luzern | 4-2 | Wankdorfstadion, Berna |
| 21 de juliol de 1990 | Neuchâtel Xamax FC | Grasshopper-Club Zürich | 1-1 pr / 4-3 pen | Estadi Hardturm, Zúric |
# Agapito Iglesias García

Agapito Iglesias García (Navaleno, 7 de juliol de 1963) és president de Codesport i president del Real Zaragoza. A finals de maig de l'any 2006 es va convertir en màxim accionista de la Sociedad Anonima Real Zaragoza, va nomenar com a president a Eduardo Bandrés, que va ser conseller d'economia, hisenda i treball de la Diputació General d'Aragó. En el primer any al front de l'empresa, el Real Zaragoza va aconseguir la sisena plaça a la Lliga i la tornada a competicions europees; al segon any va baixar a la segona divisió espanyola i al tercer any va pujar. Després d'un començament titubejant, el 30 de desembre de 2009 el president Eduardo Bandrés va dimitir i va ser ocupat pel mateix Agapito. En juny de 2012 s'aparta de la presidència del club nomenant Fernando Molinos Granada com a president executiu.

## Referències

* ↑ «Bandrés, al Zaragoza». El Periódico de Aragón, 27-05-2006.
* ↑ «Dimite Eduardo Bandrés, presidente del Zaragoza». El País.com, 30-12-2009.
* ↑ «Fernando Molinos, nuevo presidente del Real Zaragoza». Real Zaragoza, 10-06-2012.
# Haplochromis chromogynos

Haplochromis chromogynos és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ca n'Hosta

Ca n'Hosta és una masia de Breda (Selva) inclosa a l'Inventari del Patrimoni Arquitectònic de Catalunya.

## Descripció

Edifici aïllat, situat en el trencall a la dreta de la sortida del nucli, en direcció Viabrea, just passat el restaurant Santa Anna. Masia de grans dimensions, amb coberta a dos vessants i de teula àrab. Està formada per dos habitatges i altres dependències de caràcter agrícola (que a causa d'un incendi l'any 1994 quedaren en molt mal estat).
La del darrere, la més antiga, era una casa de masovers, i està datada en el segle xvi. Consta de planta baixa i pis. Façana de pedra picada, porta amb dovelles, i dues finestres d'estil gòtic. La central té quatre lòbuls en forma de petites cares que ornamenten la part inferior de l'arc conopial i que reposa damunt d'unes bases amb dues cares esculpides a l'aresta, i a més té un petit balcó. L'altra finestra, més petita, també té arc conopial amb quatre arquets (però en aquest cas sense cares esculpides) i reposa sobre unes bases amb dues cares d'àngel treballades a l'aresta.
L'altre habitatge, on vivien els amos de la masia, és el més modern i està datat del 1866. Coberta a doble vessant, amb el ràfec de la teulada amb bigues de fusta. Té planta baixa i dos pisos, i en destaca una gran galeria amb arcades: tres grans arcs a la planta baixa, tres més al pis i cinc arcs més petits al segon.

## Història

El nom Host avé del cognom de la família, i encara avui es conserva donat que sempre hi ha hagut descendència masculina. La família Hosta ja consta l'any 1563. No gaire lluny hi ha el “pou de Glaç de Can Hosta” i les restes del “Molí de Can Hosta”. L'any 1994 hi hagué un important incendi a Breda i Can Hosta i el Molí d'en Fogueroles en patiren les conseqüències. En el cas de Can Hosta les dependències agrícoles han quedat sense sostre.

## Referències

* 1 2 3 4 «Can Hosta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2017].
# New Port Richey

New Port Richey és una població dels Estats Units a l'estat de Florida. Segons el cens del 2000 tenia 26.033 habitants.

## Demografia

Segons el cens del 2000, New Port Richey tenia 16.117 habitants, 7.231 habitatges, i 3.962 famílies. La densitat de població era de 1.379,8 habitants/km².
Dels 7.231 habitatges en un 21,6% hi vivien nens de menys de 18 anys, en un 39% hi vivien parelles casades, en un 11,7% dones solteres, i en un 45,2% no eren unitats familiars. En el 37,4% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,76.
Per edats la població es repartia de la següent manera: un 19,1% tenia menys de 18 anys, un 7,4% entre 18 i 24, un 24,5% entre 25 i 44, un 20,7% de 45 a 60 i un 28,3% 65 anys o més.
L'edat mediana era de 44 anys. Per cada 100 dones de 18 o més anys hi havia 82,9 homes.
La renda mediana per habitatge era de 25.881 $ i la renda mediana per família de 32.172 $. Els homes tenien una renda mediana de 25.318 $ mentre que les dones 20.501 $. La renda per capita de la població era de 16.644 $. Entorn del 12,3% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Port Richey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- New Port Richey». American Fact Finder. Oficina del Cens dels Estats Units, 12-01-2010.
# Tun

«Tun» té aquests significats:
* Tun o Atuna, petit estat neohitita de Cilícia
* Tun, ciutat del Kuhistan, a l'Iran
Viccionari
# L'oasi català

L'oasi català fa referència a les relacions d'avinentesa que es van gestar entre la burgesia catalana per tal d'enfortir la seva economia vers al centralisme de la cort a Madrid al segle xix, i seria degut al periodista Manuel Brunet, i l'evolució fins als nostres dies, on 400 persones dominen una àmplia gamma de centres d'oci d'elit, centres culturals, o econòmics de Catalunya, tals com el Cercle d'Economia, el Círculo Ecuestre, el Futbol Club Barcelona o La Caixa.
Porta el mateix nom el llibre escrit pels periodistes Pere Cullell i Andreu Farràs el 2001 que entrellaça les relacions familiars, escolars i d'estiueig d'una gran part d'aquests "senyors" que podem trobar tant en alts càrrecs del PSUC com del PP.

## Referències

* ↑ Guillamet, Jaume «'L'oasi', versión original». El País, 29-03-2005.
* ↑ Cullell, Pere; Farràs, Andreu. L'oasi català. Planeta, 2001. ISBN 2910010402245.
# Pla de les Bruixes (Esparreguera)

El Pla de les Bruixes és una muntanya de 396 metres que es troba al municipi d'Esparreguera, a la comarca del Baix Llobregat.

## Referències

* ↑ Institut Cartogràfic i Geològic de Catalunya
# Teófila Martínez Saiz

Teófila Martínez Saiz és una política espanyola nascuda el 5 de gener de 1948 a Santander (Cantàbria). És arquitecta tècnica de professió. Pertany al Partit Popular, en què va ingressar el 1977, quan era Aliança Popular. Va ser alcaldessa de Cadis i diputada del Congrés per la província de Cadis.
Al desembre de 1982 va ser elegida secretària general provincial d'Aliança Popular a Cadis. De 1983 fins a 1987 va ser regidora a l'ajuntament de Puerto de Santa María. És alcaldessa de Cadis des de l'any 1995, i fou l'alcaldessa més votada de les capitals de província d'Espanya en les eleccions municipals de 2003 i 2007 amb al voltant del 60% dels vots. A les eleccions municipals de 2011 revalidà el càrrec, mantenint-se així com a alcaldessa durant vint anys.
Ha estat diputada al Congrés dels Diputats (1989 - 2000) i senadora per la Comunitat Autònoma d'Andalusia (2000 - 2004). Va presidir el PP d'Andalusia des de 1999 fins a 2004, perdent les eleccions al Parlament d'Andalusia els anys 2000 i 2004, essent substituïda posteriorment per Javier Arenas. Ha exercit de portaveu del PP a la Comissió d'Obres Públiques del Congrés dels Diputats i coordinadora de Comissions del Grup Popular al Congrés. Presidenta nacional de Dones per a la Democràcia i membre del Comitè Executiu Nacional del PP.

## Possible implicació al cas Bárcenas

Segons els papers de Bárcenas, publicats pel diari El País, Teófila Martínez estaria entre els càrrecs del Partit Popular que van rebre, presumptament, sobresous del partit.

## Referències

* ↑ «Fitxa al web del Congrés dels Diputats» (en castellà).
* ↑ La voz Digital. Post-elecciones 2007 (castellà)
* ↑ «Las claves de las notas de Bárcenas». El País, 03-02-2013.
* ↑ «Todos los papeles de Bárcenas». El País, 04-02-2013.

## Enllaços externs

* Web del Parlament d'Andalusia
* Teófila Martínez a Twitter
# Aetholix

Aetholix és un gènere d'arnes de la família Crambidae.

## Taxonomia

* Aetholix borneensis Hampson, 1912
* Aetholix flavibasalis (Guenée, 1854)
* Aetholix indecisalis (Warren, 1896)
* Aetholix litanalis (Walker, 1859)
* Aetholix meropalis (Walker, 1859)

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Haplochromis cassius

Haplochromis cassius és una espècie extinta de peix de la família dels cíclids i de l'ordre dels perciformes. Podien assolir fins a 9,8 cm de longitud total.
Es trobava al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). Vol. 4.
# Incendis de l'Empordà de 2006

Els incendis de l'Empordà de 2006 van ser un incendis forestals que van tenir lloc a diverses poblacions de les comarques de l'Alt Empordà, el Baix Empordà i el Pla de l'Estany a partir del 3 d'agost de 2006. Els focs no van donar-se per extingits fins al 7 d'agost, cremant més de 2.000 hectàrees en total a l'Empordà. L'incendi de Viladamat va ser el més gran de Catalunya aquell estiu (el més calorós dels últims deu anys a Catalunya). Els municipis afectats en total pels focs van ser 15: a l'Alt Empordà: Cabanelles, Cadaqués, Campmany, Cistella, Llers, Navata, Palau de Santa Eulàlia, Sant Climent Sescebes, Siurana, Ventalló i Viladamat; al Baix Empordà: Albons, Garrigoles i Tallada d'Empordà; i al Pla de l'Estany: Crespià. Les causes dels diferents incendis van ser diverses, des d'una guspira emesa per una màquina desbrossadora utilitzada per un pagès (a Sant Climent Sescebes), fins a una burilla de cigarreta encesa (a Cistella i a Campmany), tot i que es va sospitar que la intervenció d'un o més piròmans en provoqués alguns en altres indrets de la zona.

## Referències

* ↑ «Controlats tots els incendis de l'Alt Empordà». 3/24. [Consulta: 29 juliol 2013].
* ↑ Crehuet, Xavier. «Incendis forestals a l'Empordà». Societat Catalana d'Ordenació del Territori. Arxivat de l'original el 24 d’agost 2012. [Consulta: 29 juliol 2013].

## Vegeu també

* Incendis de l'Alt Empordà de 2012
* Incendi de l'Alt Empordà de 1986
* Incendis forestals de Catalunya de 1994

## Enllaços externs

* Els incendis de l'Alt Empordà, controlats, TV3alacarta
* Efectius de l'ADF a l'onada d'incendis de l'Alt Empordà, Agrupacions de Defensa Forestal de Catalunya Arxivat 2009-10-01 a Wayback Machine.
# New Post

New Post és una concentració de població designada pel cens dels Estats Units a l'estat de Wisconsin. Segons el cens del 2000 tenia 367 habitants.

## Demografia

Segons el cens del 2000, New Post tenia 367 habitants, 156 habitatges, i 97 famílies. La densitat de població era de 7 habitants per km².
Dels 156 habitatges en un 25,6% hi vivien nens de menys de 18 anys, en un 41% hi vivien parelles casades, en un 16% dones solteres, i en un 37,2% no eren unitats familiars. En el 32,1% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,8% tenia menys de 18 anys, un 7,4% entre 18 i 24, un 27% entre 25 i 44, un 27,8% de 45 a 60 i un 13,1% 65 anys o més.
L'edat mediana era de 39 anys. Per cada 100 dones de 18 o més anys hi havia 115,6 homes.
La renda mediana per habitatge era de 29.219 $ i la renda mediana per família de 28.000 $. Els homes tenien una renda mediana de 23.750 $ mentre que les dones 21.528 $. La renda per capita de la població era de 12.395 $. Aproximadament l'11,1% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Post» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- New Post». American Fact Finder. Oficina del Cens dels Estats Units, 12-01-2010.
# Pla de les Comes (Esplugafreda)

El Pla de les Comes és una plana de muntanya, formada per diverses comes, del terme municipal de Tremp, dins de l'antic terme ribagorçà d'Espluga de Serra, al Pallars Jussà.
Està situada al costat de llevant del cim de Sant Cosme (Sapeira), de manera que n'és la continuïtat natural. És al sud-oest d'Esplugafreda, i separa les valls del barranc d'Esplugafreda del d'Escarlà. En el vessant sud del Pla de les Comes es troba l'ermita de Sant Cosme, que dona nom a tota la muntanya.

## Enllaços externs

* Institut Cartogràfic de Catalunya